Ilonka,
Ilonka,

vajon össze miként hoz
S összehozhat-e valamiképpen
Az Élet, melytől én elfele megyek
S mely fele te mégy nagy fényességben?

Rá mer-é szállni ifjú arcodra
A fanyar Idő sok, irigy árnya?
Okos arcoddal fogsz tudni mindig
Vígan benézni a nagy élet-lángba?

Te vagy a Kérdés, gyönyörű Kérdés,
Az Élet felé előhajoltan
S ha szép választ kapsz - biztosan szép lesz -,
Meggratulállak holtan is holtan.
Versek